२०५९–६०को वार्ताका बेला तत्कालीन माओवादी वार्ता टोलीका सदस्य कृष्णबहादुर महराको प्यूठान स्थायी घर भएका तत्कालीन नेपाल राष्ट्रिय अनुसन्धान विभागको उपप्रमुख देवीराम शर्मास“ग सम्बन्ध बन्न पुगको थियो । शर्मा २०६० सालको अन्त्यतिर प्रमुख भए । त्यो बेला राजाको निरङ्कुशता विरोधी आन्दोलन संसद्वादी दलहरुले अघि बढाउन पनि सकेका थिएनन् । २०६१ जेठमा आइपुग्दा ज्ञानेन्द्रले पहिले आफूले नै असक्षम घोषित गरेका देउवाको नेतृत्वमा एमाले समेत संलग्न गराएर सरकार बनाए । त्यसपछि फेरि माओवादीले एकपटक ज्ञानेन्द्रस“ग नै कुरा गर्ने नीति बनाएको हो । दुई वर्षअघि नै ज्ञानेन्द्रलार्ई भेट्ने माओवादी चाहना फेरि जागृत भयो । देबीराम शर्मा र कृष्णबहादुर महराकाबीचमा सम्वाद अझ बाक्लिन पुग्यो ।
